ມີການປະທະກັນ ໃນການປະທ້ວງຕໍ່ຕ້ານ ການກວດກາຂ່າວ ຂອງລັດຖະບານຈີນ
ຊາວ​ຈີນພາກັນ​ ໂຮມຊຸມນຸມ​ກັນ​ ເປັນ​ມື້​ທີ່​ສອງ ເພື່ອ​ສະໜັບສະໜຸນ ຕໍ່​​ໜັງສື​ພິມ​ສະບັບ​ນຶ່ງທີ່​ກ້າ​ເວົ້າ​ກ້າວ່າ​ ຫຼາຍທີ່​ສຸດ​ຂອງ​ປະ​ເທດ.
ພວກປະທ້ວງເພື່ອເສລີພາບໃນການປາກເວົ້າ ຢູ່ຈີນ ໄດ້ປະທະ ກັນກັບພວກສະໜັບສະໜຸນພັກຄອມມິວນິສຈີນ ຢູ່ໃນພາກໃຕ້ ຂອງປະເທດ ໃນວັນອັງຄານມື້ນີ້ ຂະນະທີ່ການຜິດຖຽງກັນໃນລະ ດັບທ້ອງຖິ່ນ ກ່ຽວກັບການກວດກາຂອງລັດຖະບານ ແຜ່ລາມ ອອກໄປເປັນການປະທ້ວງທາງອິນເຕີແນັຕ ໃນລະດັບຊາດ ພວກປະທ້ວງຊາວຈີນພາກັນໂຮມຊຸມນຸມກັນເປັນມື້ທີ່ສອງເພື່ອ ສະແດງ ການສະໜັບສະໜຸນຂອງເຂົາເຈົ້າ ຕໍ່ໜັງສືພິມສະບັບ ນຶ່ງ ທີ່ກ້າເວົ້າກ້າວ່າຫຼາຍທີ່ສຸດຂອງປະເທດ ຊຶ່ງກຳລັງພົວພັນ ກັບການໂຕ້ຖຽງຢ່າງເຄັ່ງຄຽດກັບລັດຖະບານ ກ່ຽວກັບການກວດ ກາສື່ມວນຊົນນັ້ນ ໄດ້ເກີດການຊົກຕ່ອຍກັນເລັກໆນ້ອຍ ລະຫວ່າງພວກປະທ້ວງທີ່ຖືປ້າຍແລະຮ້ອງໂຮຄໍາຂວັນ ຮຽກຮ້ອງເອົາເສລີພາບຂອງສື່ມວນຊົນ ກັຍພວກຈົ່ງຮັກພັກດີຕໍ່ພັກ ຈໍານວນນຶ່ງ ທີ່ຖືທຸງຊາດຈີນ ແລະຮູບຂອງມື້ລາງປະທານ ເມົາ ເຈີຕຸງ ພວກປະທ້ວງຈຸນ້ອຍໆກຸ່ມນຶ່ງພາກັນຖືປ້າຍ ແລະຮ້ອງໂຮຄຳຂວັນປະ ນາມໃນວັນ ອັງຄານມື້ນີ້ ຢູ່ນອກໂຮງການໜັງສືພິມ  ທີ່ເມືອງ Guangzhou ຊຶ່ງເປັນເມືອງຫຼວງຂອງແຂວງ Guangdon ໃນພາກໃຕ້ຂອງຈີນ ບ່ອນທີ່ບັນດານັກຂ່າວພາກັນນັດ ຢຸດງານເພື່ອປະທ້ວງຕໍ່ການກ່າວຫາທີ່ວ່າ ລັດຖະບານກ້າວກ່າຍນັ້ນ ການປະທ້ວງ ຊຶ່ງນ້ອຍກວ່າໃນວັນຈັນວານນີ້ ໄດ້ເກີດຄວາມເຄັ່ງຕືງຂື້ນ ເວລາພວກປະທ້ວງຈໍານວນຶ່ງ ໄດ້ພາໂຕ້ຖຽງກັນຢ່າງເຜັດຮ້ອນ ກັບກຸ່ມ ສະໜັບສະໜຸນພັກຄອມມິສນິສ ພວກປະທ້ວງຮຽກຮ້ອງໃຫ້ຫົວໜ້າພະແນກໂຄສະນາຊວນເຊື່ອຂອງແຂວງລາອອກ ຫລັງຈາກທີ່ມີການກ່າວຫາວ່າ ການກວດກາຂ່າວໃນອາທິດແລ້ວນີ້ ໄດ້ຫ້າມບໍ່ໃຫ້ພິມເຜີຍແຜ່ບົດບັນນາທິການ ເນື່ອງໃນໂອ ກາດວັນຂຶ້ນປີໃໝ່ ທີ່ຮຽກຮ້ອງໃຫ້ມີສິດຕາມລັດຖະທໍາມະນູນຫຼາຍຂື້ນ ບົດຂຽນດັ່ງກ່າວນີ້ ໄດ້ຖືກສັບປ່ຽນໂດຍບົດຂຽນອີກບົດນຶ່ງ ທີ່ມີເນື້ອໄນຍ້ອງຍໍຜົນສໍາເລັດຕ່າງໆຂອງພັກຄອມມິວນີສ ການປະທ້ວງຕໍ່ຕ້ານການກວດກາຂອງລັດຖະບານຢ່າງເປັນການເປີດ ເຜີຍເທື່ອນີ້ ແມ່ນເປັນຄັ້ງທໍາອິດໃນຮອບຫລາຍປີ ຊຶ່ງຖືກເບິ່ງກັນວ່າເປັນກະແຈທົດສອບທີ່ສຳຄັນ ສຳລັບຜູ້ນໍາຄົນໃໝ່ຂອງຈີນ ທ່ານ Xi Jinping ທີ່ຮຽກຮ້ອງໃຫ້ລັດຖະບານ ຈົ່ງເປີດກວ້າງຫລາຍຂື້ນ ທ່ານ Kerry Brown ຫົວໜ້າສູນກາງສຶກສາຄົ້ນຄວ້າກ່ຽວກັບຈີນ ທີ່ ມະຫາວິທະຍາໄລ Sydney ກ່າວຕໍ່ວີໂອເອວ່າ ທ່ານບໍ່ຄາດວ່່າ ກຸງປັກກິ່ງຈະທໍາການຜ່ອນຜັນທີ່ສຳຄັນ ດໆ ເຊັນວ່າປົດເຈົ້າໜ້າທີ່ໂຄສະ ນາຊວນເຊື່ອຂອງແຂວງ ເທົ່າເຖິງປັດຈຸບັນນີ້ ລັດຖະບານຈີນ ບໍ່ໄດ້ຕອບໂຕ້ໃດໆ ແລະໄດ້ອະນຸ ຍາດໃຫ້ທໍາການປະທ້ວງໄດ້ ແຕ່ບົດບັນາທິການຢູ່ໃນໜັງສືພິມຂອງລັດຖະບານ  ກ່າວໃນວັນອັງຄານມື້ນີ້ວ່າ ມັນຈະບໍ່ມີ “ການສີ້ນສຸດທີ່ແປກປະຫລາດ” ຕໍ່ສະຖານະການ ແລະກໍບໍ່ມີທ່າທາງ ວ່າ ຈີນ “ຈະມີສື່ມວນຊົນທີ່ເສຣີຢ່າງສິ້ນເຊີງ ທີ່ເປັນຄວາມຝັນຂອງບັນດານັກເຄື່ອນໄຫວ” ເຫລົ່ານັ້ນ